Selle nädala Kristliku Maailma Uudistes:
Üleilmne tagakius ja üleilmne ärkamine.
Ristiusu juhid kutsuvad meid valmistuma vapustuseks
ning loodavad näha Jumala au uutmoodi.
Veel:
Maailmaklassi kunstnik, endine ateist ja nüüdne Oskari-nominent
Charlie MacKesy annab intervjuu ja näitab oma imetabaseid kunstitöid.
Ja:
Naised lahkuvad kirikust.
Hiljutiste uuringute järgi on üha enam naisi vähem usklikud.
Miks jätavad nad usu ja kuidas saab kirik nad tagasi tuua?
Tere vaatama KMUd. Olen Wendy Griffith.
Ehkki tagakius kasvab kogu ilmas, näevad mõned ristiusu juhid
lootuse märki.
Paiguti on ristikirikus suur ärkamine.
Nüüd kutsuvad nad usklikke kõikjal üles valmistuma
eesseisvaiks raskusiks, et lõigata saaki.
Chris Mitchell teatab Jeruusalemmast.
Heidi Baker elab ja teenib ühes ilma raskeimas ja ohtlikumas paigas,
Cabo Delgado’s Mosambiigis.
Dokfilm Nifento, mille filmisid misjonärid James ja Jessica Brewer,
näitab kristlaste kohutavat tagakiusu islamirühmituse Al-Shabaab käes.
Käib suur konflikt, milles Al-Shabaab soovib kehtestada šaria õigust.
Küllap on seal paljuski pistmist gaasi ja naftaga.
See on ka vaimulik konflikt, kuid me pole iial, iial näinud midagi sellist,
et inimesi tuleb usule Ješuasse, s.t. Jeesusesse.
Neid lausa jookseb Ta juurde.
Nii on see raskeim aeg, mis meil eales olnud,
ja samal ajal ka üks aulisemaid aegu.
Arvestades seal toimuvat ja sealsete pühade eeskuju,
siis mis on teie sõnum kirikule?
Valmistuge vapustuseks.
Tean, et rahvas palvetaks pigem, et vapustusi ei tuleks, ja selge see,
et keegi ei taha tagakiusu. Keegi ei taha sõda.
Keegi ei taha terrorit, näljahädasid ega uputusi ega orkaane ega tsükloneid,
kuid loeme selle raamatu lõppu.
Asju toimub juba praegu ja nad süvenevad.
Ometi, vapustuse keskel näeb Cindy Jacobs, kes ilmas reisides
inimesi teenib, ka ärkamise kasvu.
Jumal äratab ja toob ärkamise.
Ärkamisi on paljudes paikades.
Me ei pruugi seda märgata, kuid lausa miljoneid saab päästetud.
Miljoneid Iraanis.
Jumal töötab vägevasti Iraanis just praegu.
Me räägime inimestega kohapeal.
Praegu on väga põnev aeg.
Seega vaadake võidukrooni, mitte raskuste peale.
Mõned usuvad, et just seda tegi Andrew Brunson, kui kannatas
valesüüdistatuna Türgi vanglas kaks aastat, 2016-2018.
Tema raamat ’Jumala pantvang: Tõsilugu tagakiusust,
vangistusest ja püsivusest’ räägib sellest katsumusest.
Nüüd on Brunson’il sõnum kiriku jaoks.
Ülesanne - tunnen, et Jumalalt just praegu - on aidata inimestel
valmistuda seismajäämiseks selles, mis minu meelest on tulemas.
Ja see tuleb, ja mitte ainult USAsse.
See tuleb USAsse, mis on tavatu, ootamatu.
Meil pole seda varem olnud.
See tähendab, et paljud pole selleks valmis.
See ei kuulu meie maailmapilti.
Ent tulemas on suurema pimeduse ja raskuse ajajärk kogu ilma peale.
Ja peame valmistama oma südamed, et vapustuse tulles jääksime seisma.
Ta usub, et parim valmistumisviis on tulla Jumala ligi.
Arvan, et sõnum ristikirikule, eriti praegu, on tunda oma Jumalat.
Tema ligi tulemine ja Tema tundmine valmistas mind parimini ette
vangielu raskusteks.
Kuidas parimini valmistuda raskusteks?
Kui tunneme oma Jumalat, siis ütleb Piibel Taanieli 11:32s:
’ see rahvas, kes tunneb oma Jumalat, jääb kindlaks ja tegutseb.’
Seega, vahel tahame tõesti teha tegusid, saavutada asju,
kuid praegune prioriteet peaks olema Jumala tundmisel, nii et kui see
tagakiusu laine, surve laine tuleb, jääksime seisma.
Sõda Ukraina ja Venemaa vahel, võimalik konflikt Hiina
ja Taivani vahel, majandusraskused ja pandeemia tekitavad paljudes tunde,
et praegune aeg on tavatu.
Kirjakoht, mille Issand mulle andis, ütleb: ’Veel pisut aega,
ja ma panen värisema kõik paganad.’
Seega oleme ajas, mil Jumal raputab rahvaid.
Ta raputab selleks, et rahvas saaks päästetud, et laseksime lahti
nii paljust, millest peame lahti laskma, ja et läheksime sinna,
kuhu kuulume.
Kui Issand praegu rahvaid raputab, kuidas peaksime meie, usklikud,
valmistuma või sellele reageerima?
Number üks: ära karda!
Meil kõigil on sisimas teatud hirm, millest me ehk teadlikudki pole.
Ja kas me siis usaldame, et Jumal varustab?
Kas usaldame Jumalat, kui on sõda?
Mis siis ka ei juhtuks, Püha Vaim püüab meid valmistada.
Ja veel, maises mõttes, püüdkem pääseda võlgadest.
Ära kuhja võlgu!
Jacobs tunneb ka, et Jumal valmistab pelgupaiku oma rahvale, nagu Ta tegi
Iisraeli lastele Goosenimaal.
Vanas Testamendis valmistas Joosep oma perele paiga Egiptuses.
Jumal valmistab meilegi goosenimaid, paiku, kus meil on turvaline,
kus meil on toitu, seda, mida meil vaja.
Ja me võime uskuda, et Jumal on hea Isa.
Baker ütleb, et Jumala sõna on alus nii täna kui tulevasil päevil.
Loeme seda raamatut, kuid peame mõistma, et tuleb lugeda selle lõppu.
Meil peab olema usku selle keskel.
Ja tahan kutsuda inimesi jääma selle sõna juurde.
Uurima seda sõna.
See on meie teekaart. See on meie GPS.
Ja Püha Vaim suunab ja juhib meid.
Kirjutatud ju on! Kirjutatud on!
Chris Mitchell, CBN’i Uudised, Jeruusalemm.
Suurepärane lugu! Tänan, Chris!
Kui rääkida vapustusest ja ärkamisest, siis suur ärkamine on käimas
väikeses asulas Kagu-Kentucky’s.
Üle 70 õhtu on umbes 300 inimest tulnud
North Main Community kogudusse Barbersville’s igal õhtul.
Pastor Scott Phipps kõneles CBN’i Uudistele, et Jumal teeb
vägevasti tööd, inimesed saavad päästetud, tervendatud
ja sõltuvusest vabaks, ning suur vaimutöö
käib ka noorte seas.
Phipps, endine sõltlane ja enda sõnutsi narkoärikas, ütleb,
et väikelinna ärkamist tuli oodata 29 aastat. Vau!
Aga nüüd memmekese lugu, kes hageb linnavalitsust.
Mullu vahistas politsei Bullhead’i linnas Arizona’s 78-aastase
Norma Thornton’i kodutute toitmise pärast kohalikus pargis.
Billy Hallowell CBN’ist teatab, et katsumus pole jahutanud
Norma indu teenida vaeseid.
Mida iganes nad ei ütleks, nad eksivad ja minul on õigus.
Norma Thornton ei tõmbu tagasi.
Bullhead’i linna politsei vahistas 78-aastase Arizona memme
kodutute toitmise pärast linna pargis, mis on linna määrusega keelatud.
Päev oli pea läbi, pea kõik olid läinud, viimane härra ilmus välja,
andsin talle toidu kätte, ja kui ta minekule pöördus, sõitis mu juurde
paar politseinikku ja küsis, mida ma teen.
Siis andsid politseinikud Thornton’ile teada,
et ta on vahistatud.
Tehniliselt peaksin teil käed raudu panema ja puha, aga ma ei tee seda.
Ju ei pea.
Te pole ju paadunud kurjategija.
Ma ei arva, et olete tulnud mulle kurja tegema.
Ma pole tulnud kellelegi kurja tegema.
Ehkki süüdistused võeti hiljem tagasi, olevat Thornton’ile öeldud,
et ta läheb vangi, kui edaspidi jälle pargis toitu jagab.
Ajend number üks on mu Päästja, Jeesus Kristus, ja Tema Isa.
Meile öeldakse korduvalt, et esimene ja esmane käsk on armastus.
Armasta oma ligimest. Armasta oma kaasinimest.
Ta on korduvalt öelnud, et mida sa teed mu vähimale vennale, teed mulle.
Diana Simpson, Thornton’i advokaat, ütleb, et alul oli
Thornton’i katsumust raske uskuda.
See on lausa uskumatu lugu.
Alul mõtled, et see ei saa olla päriselt.
Ei saa olla, et linn vahistab inimese hädasolijate aitamise pärast.
Ja siis leiad, et kahjuks ongi nii, täpselt nii ongi,
ja see rikub põhiseadust.
Simpson ütles, et tema klient läheb kohtusse, et määrus tühistataks
ja ta saaks jälle õiguse toita kodutuid pargis.
Tahame, et Norma saaks tagasi sinna, kus ta oli enne kõige selle algust.
Rahva teenimine pargis on tegelikult parim paik, mille ta on leidnud.
Thornton, kes nüüd toidab vaeseid paar kvartalit kaugemal eramaal,
jätab meile kõigile väga veenva sõnumi.
Taeva all pole põhjust, miks peaks keegi olema näljas maal, kus elame,
õigupoolest kus iganes maailmas. Selleks pole põhjust!
Meie maailm on nii toitu ja luksust täis!
Miks peaks keegi olema näljas? Ma ei mõista.
Linna ametnikud ütlevad, et määruse mõte on tagada pargis puhtus
ja toidetavate turvalisus.
Lahing jätkub, aga üks on selge. Thornton ei anna niipea alla.
Billy Hallowell, CBN’i Uudistele.
Olen kindel, et tema jagatav toit on ka maitsev! Tubli, Norma!
Järgnevalt, näeme evangelistiks saanud ateisti, kes kunsti kaudu
räägib Jumalast.
Nüüd on ta Oskari nominent.
Sellest loost pärast pausi!
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Inglismaal tuli üht erilist ristimist oodata terve elu.
Hiljuti otsustas 77-aastane naine nimega Susan ristitud saada.
Pastor Ryan Burton King Londoni Grace’i baptistikogudusest
jagas videot sellest ülevast hetkest, mil tema vend Regan haprat ristitavat
süles hoides ta vee alla kastis ja siis basseinist välja kandis. Vau!
Regan’i säutsu järgi oli Susan agnostik ja põdes Parkinson’i tõbe,
nüüd aga usub, et Jeesus on tema elu Issand.
Jumal õnnistagu teda!
Mees, kellega kohtume järgmises loos, oli ateist, aga sai evangelistiks.
Nüüd on ta Oskari kandidaat.
Charlie Mackesy pole kaugeltki tüüpiline kunstnik.
Kui Oskari nominendid sel nädalal välja kuulutati, nimetati Mackesy
üheks finalistiks lühijoonisfilmide kategoorias.
Ja enne seda au sõitis CBN’i John Jessup Londonisse,
et vahetult kuulda, mis seda ebaharilikku evangelisti
tagant tõukab.
Charlie Mackesy’t on nimetatud maailmaklassi kunstnikuks,
kes müüb oma kunstitöid nt Whoopi Goldberg’ile ja Sting’ile.
Millal avastasid sa oma kunstivõimed?
Hea küsimus. Küllap teadsin oma joonistamisoskusest juba kooliajal,
kuid joonistamiseks on ju põhjust vaja.
Ta leidis selle põhjuse 25 aastat tagasi ühes Londoni pargis.
Ta ütleb, et oli toona ateist, kuid tundis, et peab olema
midagi enamat kui silmaga näha.
Jeesus viis mind vaikselt teele avastama inimeste tõelist ilu,
ja sedamoodi mu kunst tegelikult algaski, sest tundsin sisimas
Teda ütlemas: vaata, kui ilus on see kutt, kes istub pingil.
Mina poleks teda tähelegi pannud.
Pronksskulptuuris ’Kadunud poja tagasitulek’ tabab Mackesy selle
tuntud tähendamissõna ehedat emotsiooni.
See asub siin Bromptoni’i Püha Kolmainu kirikus, mis on
üks mõjukamaid anglikaani kirikus.
Ma ei uskunud sellest õhkagi.
Mackesy on siin populaarne kõneleja, eriti uskmatute hulgas.
Charlie meeldib kirikuvõõrastele, kuna ta pole selline,
nagu nad eeldasid.
Ja ettekujutus evangelistist poleks kindlasti Charlie Mackesy moodi.
Nii otsustasin, et kui juba kempsus olen, siis seisan poti peal - nii.
Ta võib olla pisut tavatu.
Nagu päeval, mil ütles, et kuulis gospellaulu esmakordselt
ühel muusikafestivalil välikäimlas, mis oli nii roojane,
et ta astus poti peale, et end mitte määrida.
Laul purustas tema ateismi ja liigutas teda pisarateni.
Vetsus, töinamas. Ateist, ateist töinamas.
Ja ta on väga alandlik, väga vähenõudlik.
Ta ei varja ka oma halbu külgi.
Ma ei tea, mis minuga juhtus, kuid tunnetetulvas mu vasak jalg libises,
ja ma vajusin siiamaani sisse.
Ehkki Mackesy' lood ei pruugi sobida õrnasüdamelistele, osutab ta,
et ka Jeesuse lähikaaslased, jüngrid, võisid tekitada võõristust.
Leian, et nad olid ulakad, usukauged inimesed, kes ei osanud
käituda usuetiketi kohaselt.
Kes ilmselt pole nii teretulnud kirikus.
Arvasin, et kristlus tähendab puhtust, kirikuskäimist, head käitumist,
vandesõnadest hoidumist, ja et sind vaid siis tunnustatakse ja hinnatakse,
et see on meritokraatia, ja kui tahad olla oma, käitu nii.
Tema aga ütleb, et sind armastatakse, armastatakse, nagu oled, mis iganes
sul sees või seljas on.
Arvan, et ta on hetkel ÜK vahvaim evangelist.
Viiksin kirikuvõõrad kuulama pigem Charlie’t kui kedagi teist ÜKs.
Ja ta ei teinud nalja!
See on täiesti naeruväärne!
See kõik on Mackesy’le šokk, täiesti mõistetavalt, arvestades tema elulugu.
Meil olid mingid religiooniained koolis, ja ma vihkasin seda.
Laulsime Jumalast, kuid ma ei sallinud Jumalat.
Arvasin, et Teda pole olemas, ja kui ongi, siis mulle Ta ei meeldi.
Kuidas oleksid (toona) iseloomustanud või defineerinud kristlast?
Oh, keegi teeskleb, et on hea, ja mõistab su üle kohut,
ja usub nähtamatusse väljamõeldud sõpra.
Pärast seda kummalist, kuid mõjukat vahejuhtumit lauluga ’Oh Happy Day’
kolis Mackesy New Orleans’i ning sukeldus
mustanahaliste gospelisse ja džässi.
Ja tahtsin öelda sõpradele, et selle taga on erakordne vaim.
Nad on nii elu täis! Vaata seda! Vaata neid inimesi!
Vaata, mida nad usuvad! Vaata, mida see nendega teeb!
Mackesy peab oma kunsti eelkõige viisiks, kuidas tutvustada Jumalat
oma kallitele inimestele.
Nt. ’Kadunud tütar’ on sõbra jaoks, kel oli bipolaarne häire.
Kui öelda talle sõnu, nt. ’oo, Jumal armastab sind’,
või et ’oled armastatud’, siis poleks neil mingit tähendust.
Ta oli alati tahtnud, et teda sülle võetaks.
Nii ütlesin, et selline on Jumal.
Mackesy' kunst on ka tõendiks Jumala ligiolust tema enda elus.
Tahtsin väga mängida klaverit, kuid olin hunnik õnnetust.
Ja minu jaoks kehastab ingel Jumala häält, kes ütleb: Olen sinuga!
Armastan sind! Me läheme sinna koos! Ma aitan sind selles! Sa pole üksi!
Ja selle maali nimi on lihtsalt ’Tuntud’.
Oli päev, mil sõitsin jalgrattaga üle mingi silla Londonis,
ja see kestis ca 11 sekundit.
Ja äkki äratundmine: mind tuntakse, mind armastatakse.
Jumal on olemas ning armastab sind ja tunneb sind. Sa oled tuntud!
Sa oled täiesti tuntud! Sa oled täiesti tuntud!
Soolatüükad, pimedus! Sa ei pea teesklema, et oled keegi.
John Jessup, CBN’i Uudised, London.
Imeline lugu! Tänan, John!
Järgnevalt, miks nii palju naisi lahkub kirikust?
Üks autor uurib, miks nad langevad usust ning kuidas tuua nad tagasi.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi!
Paavst Franciscus esitas uued mõtted homoseksuaalsuse kohta.
Maailma 1,3 miljardi katoliiklase juht vastustas riike, kes kriminaliseerivad
vabatahtlikku samasooseksi, öeldes: ’Olla homoseksuaal pole kuritegu.’
Ligi 70 riigis peetakse samasooseksi kuriteoks.
Paavst Franciscus märkis, et on vahe kuriteo ja patu vahel, toonitades,
et ehkki homo olla pole kuritegu, on samasooseks patt.
Paavst lisas siiski, et samuti on patt ligimesearmastuse puudumine.
Värskest Barna uuringust ilmneb suur potentsiaal
vaimulikuks kasvuks pärast pandeemiat.
Küsitlus näitab, et 74% ameeriklastest tahaksid vaimulikult kasvada
ja 44% on täna Jumalale avatumad kui varem.
Samuti ütleb 77% end uskuvat Jumalasse või kõrgemasse jõudu.
Barna grupi tegevjuht David Kinnaman ütleb, et uuringust nähtub
tohutu võimalus usujuhtidele. See on hea uudis!
Ent hoolimata neist julgustavaist arvudest näitavad uuringud,
et usk on kahanemas kogu USAs, eriti naiste seas.
Viimasel kümnendil on 16 miljonit naist lahkunud kirikust.
Üks autor asus uurima, miks.
Charlene Aaron räägib loo.
Raamatus ’Põhjus naasta: miks naised vajavad kirikut ja kirik vajab naisi’
ütleb Ericka Andersen, et paljud kirikust lahkuvad naised
peavad end endiselt kristlaseks.
Ta julgustab haigetsaanuid või pettunuid uuesti kaaluma,
mida kirikul pakkuda on.
Mulle meeldib tihti öelda, et sinu mineviku kirik ei pea olema
sinu tuleviku kirik.
Autor ja vabakutseline ajakirjanik Ericka Andersen on veetnud
enamuse elu kirikus.
Ta möönab, et see on küll kaugel täiuslikkusest, kuid kutsub siiski naisi
taasavastama kirikuskäimise rõõmu ja eesmärki.
CBN’i saates Palveside rääkis Andersen, et see kirg ajendas teda
kirjutama uut raamatut nimega ’Põhjus naasta: Miks naised vajavad
kirikut ja kirik vajab naisi’.
Olles näinud andmeid, kui palju naisi lahkus kirikust, ja et naisi
lahkus kirikust palju rohkem kui mehi just viimasel 10 aastal, teadsin,
et nad vajavad üht sõnumit, sest nii paljud neist naistest
ei pöördu ära Jumalast, kuid neid on kindlasti vaja
kutsuda tagasi usukogukonda.
Pew Research’i järgi on naised muutunud viimasel kümnendil
märkimisväärselt vähemusklikuks.
Mitteusklikke on 10% rohkem kui 2009. a., ja end kristlaseks
nimetavate naiste osakaal on langenud 80%lt 69%le sama ajaga.
#ChurchToo-taolised probleemid e. seksuaalse väärkohtlemise skandaalid
on mänginud kahanemises oma osa.
Hiljutises ajakirja ’Relevant’ artiklis rõhutatakse, et üha enam
vallalisi naisi lahkub just sellepärast.
’Kaugelt tähtsaim tegur, mis naisi kirikust peletab, on seks.
#ChurchToo liikumine näitas, kui ränk võib vastutustundetu suhtumine
kiriku seksuaalse puhtuse sõnumisse olla mõne naise jaoks,’
öeldakse artiklis.
Andersen avastas ka, et miljoneid on lahkunud erinevail põhjusil.
Üks esimesi põhjusi on ülekoormatus, stress, hõivatus, millest võiks
kohe järeldada, et oh, see on vist eitus või inimesed vist hülgavad usu,
aga tegelikult enamus kirikust lahkuvaid naisi ei hülga usku.
Nad ei eita.
Nad hindavad endiselt oma suhet Jumalaga.
Paljud ootavad väikest nõuannet, sõpra, kes nendega koos käiks.
Nõuannet, mida leidub terveis usukogukonnis, mis tulevad kasuks
naistele ja nende peredele.
Sina ja su pere saate kõikvõimalikku kasu, sh parema vaimse tervise,
paremad suhted, isegi parema kehalise tervise.
Ja pealegi kasvavad su lapsed üles kindlal usualusel, millel nad saavad
areneda, ja neis on vähem ärevust ja depressiooni, ja nad jõuavad
täisikka kindlaina endas ja oma kohas maailmas.
Charlene Aaron, CBN’i Uudised.
Vaatate CBN’i uudiseid.
Tänan, et vaatate meid.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ma ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve tõesti toimib!
Jumal saatis selle korda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
See on hetk, mida Valitute fännid on oodanud.
Kolmanda hooaja viimased kaks osa esilinastuvad kinodes üle riigi
sel nädalal.
Selle nädala saates Üleilmne Rada annab väikest Jaakobust mängiv
näitleja Jordan Walker Ross meile aimu, mida oodata finaalist.
Need on kindlasti meie kõige kinolikumad ja vaatemängulisemad
osad, mida me eales teinud, mitte ainult stseenide mastaabi poolest.
Filmisime 5000 mehe söötmist, ja meil oli stseenides 12 000 statisti
kolme päeva jooksul.
Nii et juba see on üsna ennekuulmatu saavutus mistahes ettevõtmises.
Ent lisaks sellele toimub neis kahes viimases osas nii palju enamat.
On kõiksugu pöördeid ja üllatusi ja põnevaid isiksuse arenguid.
Ja kui üldse on Valitutes kaks osa, mida on vaja näidata kinolinal,
siis just need kaks, ja mul on rõõm, et rahvas saab neid vaadata ühiselt,
sest just sellist vaatamist nad väärivad.
Ajate meid põnevile!
Lähemat teavet Valitute linastumise kohta
saab meie võrgulehelt cbnnews.com.
Tänan meid vaatamast sel nädalal!
Meilt kõigilt siit Kristliku Maailma Uudistest, nägemist!
ja Jumal õnnistagu teid!
Tõlge: Sulev Kivastik